CELEX: 32014D0736
Language: ro
Date: 2014-10-22 00:00:00
Title: 2014/736/UE: Decizia de punere în aplicare a Comisiei din 22 octombrie 2014 de rectificare a anexei la Decizia de punere în aplicare 2014/461/UE privind o derogare temporară de la regulile de origine prevăzute de Decizia 2013/755/UE a Consiliului în ceea ce privește creveții preparați și conservați din Groenlanda

23.10.2014   
            
            
               RO
            
            
               Jurnalul Oficial al Uniunii Europene
            
            
               L 304/102
            
         DECIZIA DE PUNERE ÎN APLICARE A COMISIEI
   din 22 octombrie 2014
   de rectificare a anexei la Decizia de punere în aplicare 2014/461/UE privind o derogare temporară de la regulile de origine prevăzute de Decizia 2013/755/UE a Consiliului în ceea ce privește creveții preparați și conservați din Groenlanda
   
      (2014/736/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2013/755/UE a Consiliului din 25 noiembrie 2013 privind asocierea țărilor și teritoriilor de peste mări la Uniunea Europeană („Decizia de asociere peste mări”) (1), în special articolul 16 din anexa VI,
   întrucât:
   
               (1)
            
            
               În toate versiunile lingvistice ale Deciziei de punere în aplicare 2014/461/UE a Comisiei (2) s-a omis o parte din numărul de ordine indicat în tabelul din anexa la decizia respectivă pentru mărfurile care fac obiectul derogării de la Decizia 2013/755/UE. Numărul de ordine complet ar trebui să fie 09.0691.
            
         
               (2)
            
            
               Operatorii din Uniune nu pot cere să beneficieze de contingentul tarifar dacă nu indică numărul de ordine exact introdus în căsuța 39 din documentul administrativ unic menționat la articolul 205 alineatul (1) din Regulamentul (CEE) nr. 2454/93 al Comisiei (3), în combinație cu codul de tratament tarifar corespunzător din căsuța 36.
            
         
               (3)
            
            
               Decizia de punere în aplicare 2014/461/UE a intrat în vigoare la 15 iulie 2014, dar s-a aplicat retroactiv de la 1 ianuarie 2014. Prin urmare, prezenta decizie ar trebui să se aplice de asemenea retroactiv de la 1 ianuarie 2014.
            
         
               (4)
            
            
               Pentru a evita ca operatorii economici să suporte consecințe economice inutile, este necesar să se asigure o intrare în vigoare rapidă, astfel încât operatorii din Uniune să poată cere în cel mai scurt timp să beneficieze de contingentul tarifar.
            
         
               (5)
            
            
               Prin urmare, Decizia de punere în aplicare 2014/461/UE ar trebui să fie rectificată în consecință.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului Codului vamal;
            
         ADOPTĂ PREZENTA DECIZIE:
   Articolul 1
   În tabelul din anexa la Decizia de punere în aplicare 2014/461/UE, numărul de ordine „09.xxxx” se înlocuiește cu „09.0691”.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 ianuarie 2014.
   
      Adoptată la Bruxelles, 22 octombrie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 344, 19.12.2013, p. 1.
   
      (2)  Decizia de punere în aplicare 2014/461/UE a Comisiei din 14 iulie 2014 privind o derogare temporară de la regulile de origine prevăzute de Decizia 2013/755/UE a Consiliului în ceea ce privește creveții preparați și conservați din Groenlanda (JO L 207, 15.7.2014, p. 20).
   
      (3)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (JO L 253, 11.10.1993, p. 1).